บทที่ 3

วิธีดำเนินการวิจัย

 การวิจัย “การบริหารงานของโรงเรียนพระปริยัติธรรมแผนกสามัญศึกษา ในจังหวัดกาฬสินธุ์ ตามความคิดเห็นของบุคลากร**”** เป็นการวิจัยแบบผสม (Mixed Method Research) ใช้วิธีวิจัยเชิงประมาณ (Quantitative Research) และวิธีวิจัยเชิงคุณภาพ (Qualitative Research) โดยกำหนดวิธีดำเนินการวิจัย ตามลำดับขั้น ดังนี้

 1. การวิจัยเชิงปริมาณ

 2. การวิจัยเชิงคุณภาพ

**3.1 การวิจัยเชิงปริมาณ**

 **3.1.1 ประชากรและกลุ่มตัวอย่าง**

3.1.1.1 ประชากร(Population) ได้แก่ บุคลากรโรงเรียนพระปริยัติธรรมแผนกสามัญศึกษา ในจังหวัดกาฬสินธุ์ จำนวนรวม 144 คน (สำนักงานพระพุทธศาสนาจังหวัดกาฬสินธุ์, 2560, น. 15)

3.1.1.2 กลุ่มตัวอย่าง (Samples) ได้แก่ บุคลากรโรงเรียนพระปริยัติธรรมแผนกสามัญศึกษา ในจังหวัดกาฬสินธุ์ จำนวนรวม 106 คน โดยใช้วิธีการคำนวณขนาดกลุ่มตัวอย่างตามสูตร ของ Taro Yamane (1973, p. 727)

*(3-1)*

 n = 

 N = จำนวนประชากร

 n = ขนาดของกลุ่มตัวอย่าง

 e = ความคลาดเคลื่อนที่ยอมให้เกิด เท่ากับ .05

 n = 144

 1+ 144 x .052

 n = 144

 1+ 144 x .0025

 = 105.88

 เพื่อให้ได้ได้กลุ่มตัวอย่างจำนวนเต็ม จึงเพิ่มเป็น 106 คน ดังตารางที่ 3.1

**ตารางที่ 3.1**

*ประเภทบุคลากร จำนวนประชากร และจำนวนกลุ่มตัวอย่าง*

|  |  |  |
| --- | --- | --- |
| ชื่อโรงเรียน | ประชากร(คน) | กลุ่มตัวอย่าง(คน) |
| 1. โรงเรียนพระปริยัติธรรมแผนกสามัญศึกษาชัยมงคลวิทยา | 13 | 10 |
| 2. โรงเรียนพระปริยัติธรรมแผนกสามัญศึกษาวัดกลาง | 15 | 11 |
| 3. โรงเรียนพระปริยัติธรรมแผนกสามัญศึกษาวัดสิมนาโก | 18 | 13 |
| 4. โรงเรียนพระปริยัติธรรมแผนกสามัญศึกษาวัดปฐมแพงศรี | 13 | 10 |
| 5. โรงเรียนพระปริยัติธรรมแผนกสามัญศึกษาวัดหนองบัวพัฒนาวิทยา | 16 | 12 |
| 6. โรงเรียนพระปริยัติธรรมแผนกสามัญศึกษาไชยวารวิทยาเสริม | 11 | 8 |
| 7. โรงเรียนพระปริยัติธรรมแผนกสามัญศึกษาบุณฑริกาวาส | 12 | 9 |
| 8. โรงเรียนพระปริยัติธรรมแผนกสามัญศึกษาสมเด็จปริยัติ | 14 | 10 |
| 9. โรงเรียนพระปริยัติธรรมแผนกสามัญศึกษาวัดประชานิยม | 17 | 12 |
| 10. โรงเรียนพระปริยัติธรรมแผนกสามัญศึกษาโพธิธรรมวิทยา | 15 | 11 |
| รวม | 144 | 106 |

 3.1.1.3 การสุ่มตัวอย่าง (Sampling)

 1) ใช้วิธีสุ่มตัวอย่างแบบแบ่งชั้นภูมิ (Stratified Random Sampling) โดยนำ บุคลากรจาก 10 โรงเรียน กำหนดเป็นประชากรการวิจัย แล้วนำมากำหนดสัดส่วน

 2) ใช้วิธีการสุ่มตัวอย่างแบบอย่างง่าย (Simple Random Sampling)เป็นการสุ่มตัวอย่าง ที่ประชากรทุกคนมีโอกาสถูกเลือกเท่า ๆ กัน (กัลยา วานิชย์บัญชา,2554, น. 19) โดยกำหนด ลำดับขั้นตอนการสุ่ม ดังนี้ 1) จัดทำบัญชีรายชื่อ บุคลากรของ 10 โรงเรียนโดยแยกแต่ละโรงเรียน 2) เขียนชื่อบุคลากรของแต่ละโรงเรียน ลงในแผ่นกระดาษโดยใช้ 1 ชื่อ ต่อ 1 แผ่น ทำเป็นสลาก แล้วนำลงกล่อง 3) จับขึ้นมาทีละสลาก จดบันทึกไว้ว่าเป็นใคร 4) นำสลากใส่ลงในกล่องเดิมแล้วจับสลากขึ้นมาใหม่เพื่อที่จะให้โอกาสถูกเลือกทุกคนเท่ากัน 5) กรณีหยิบได้สลากใบเดิม จะใส่ลงไปในกล่องแล้วจับใหม่ ดำเนินการเช่นนี้จนได้รายชื่อกลุ่มตัวอย่างที่ไม่ซ้ำกันจนครบจำนวน

 **3.1.2 เครื่องมือที่ใช้ในการเก็บรวบรวมข้อมูล**

 เครื่องมือที่ใช้ในการเก็บรวบรวมข้อมูล เป็นแบบสอบถามที่ผู้วิจัยได้สร้างขึ้นจากการศึกษาเอกสารและงานวิจัยที่เกี่ยวข้อง ซึ่งมีลักษณะเป็นแบบสอบถามปลายปิดและปลายเปิด แบ่งออกเป็น 3 ตอน คือ

 **ตอนที่ 1** เป็นแบบสอบถามเกี่ยวกับข้อมูลส่วนบุคคลของผู้ตอบแบบสอบถามเป็นลักษณะคำถามมีคำตอบให้เลือกตอบ (Check list) ประกอบด้วย อายุ ระดับการศึกษา สถานภาพ และระยะเวลาปฏิบัติหน้าที่

 **ตอนที่ 2** เป็นแบบสอบถามการบริหารงานของโรงเรียนพระปริยัติธรรมแผนกสามัญศึกษา ในจังหวัดกาฬสินธุ์ ตามความคิดเห็นของบุคลากร เป็นแบบมาตราส่วนประมาณค่า 5 ระดับ คือ มากที่สุด มาก ปานกลาง น้อย และน้อยที่สุด ตามวิธีการของ Likert’s Rating Scale (บุญชม
ศรีสะอาด, 2556, น. 89)

 **ตอนที่ 3** เป็นแบบสอบถามปลายเปิด (Open-Ended) เกี่ยวกับข้อเสนอแนะของบุคลากรเพื่อพัฒนาการบริหารงานของโรงเรียนพระปริยัติธรรมแผนกสามัญศึกษา ในจังหวัดกาฬสินธุ์

 **3.1.3 การสร้างและตรวจสอบคุณภาพเครื่องมือ**

 การสร้างเครื่องมือและทดสอบคุณภาพเครื่องมือที่ใช้ในการวิจัยมี ขั้นตอน ดังนี้

 3.1.3.1 ศึกษาวิธีการสร้างแบบสอบถามจากแนวคิดและทฤษฎี รวมถึงข้อมูลทุติยภูมิ (Secondary Data) ได้แก่ ข้อมูลจากเอกสาร ตำราวิชาการ แนวคิดทฤษฎี และผลงานวิจัยที่เกี่ยวข้อง ทั้งที่เป็นงานวิจัยเชิงเอกสาร (Documentary Research) และงานวิจัยเชิงสำรวจหรืองานวิจัยภาคสนาม (Survey Research or Field Research) และงานวิจัยอื่น ๆ

 3.1.3.2 นำข้อมูลที่ได้จากการศึกษาค้นคว้ามาวางโครงสร้างแบบสอบถามโดยกำหนดขอบเขตเนื้อหาครอบคลุมตามวัตถุประสงค์และกรอบแนวคิดของการวิจัย

 3.1.3.3 สร้างแบบสอบถามครอบคลุมวัตถุประสงค์ และกรอบแนวคิดของการวิจัย

 3.1.3.4 นำแบบสอบถามที่สร้างเสร็จแล้วเสนออาจารย์ที่ปรึกษาวิทยานิพนธ์ตรวจสอบความเที่ยงตรงตามทฤษฎีความเป็นปรนัยของเนื้อหา สำนวนการใช้ภาษา และการวัดผลประเมินผล

 3.1.3.5 ปรับปรุงแก้ไขตามข้อเสนอแนะของอาจารย์ที่ปรึกษาวิทยานิพนธ์

 3.1.3.6 เสนอผู้เชี่ยวชาญจำนวน 3 คน เพื่อพิจารณาความสอดคล้องระหว่างข้อคำถามกับวัตถุประสงค์ (Index of Item : Objective Congruence) ด้านเนื้อหา (Content and Construct Validity) และ สำนวนภาษา (Wording) และด้านการวัดผลประเมินผล(Evaluation) โดยกำหนดคะแนน ดังนี้ ผู้เชี่ยวชาญ ประกอบด้วย 1) นายคชนม์คเชฐ มูลผลึก วุฒิการศึกษา ศศ.บ.(รัฐประศาสนศาสตร์)รป.ม.ตำแหน่ง นักวิชาการศาสนาปฏิบัติ สำนักงานพระพุทธศาสนาจังหวัดกาฬสินธุ์ เป็นผู้เชี่ยวชาญด้านเนื้อหา 2) นางสาวจิราภรณ์ ดลรัศมี วุฒิการศึกษา ค.บ.(ภาษาไทย) ค.ม.(บริหารการศึกษา)ตำแหน่ง ครูอันดับ คศ. 3 วิทยฐานะ ชำนาญการพิเศษเป็นผู้เชี่ยวชาญด้านภาษา 3) รศ.ดร. สุเทพ เมยไธสง วุฒิการศึกษา วท.ม. (การวิจัยและประเมินผล)ค.ด. (สาขาบริหารการศึกษา) ตำแหน่งประธานหลักสูตรครุศาสตร์ดุษฎีบัณฑิต(สาขาบริหารการศึกษา) มหาวิทยาลัยมหามกุฏราชวิทยาลัย วิทยาเขตร้อยเอ็ด เป็นผู้เชี่ยวชาญด้านประเมินผล

 3.1.3.7 นำแบบสอบถาม กำหนดค่าคะแนน ดังนี้

 สอดคล้อง ให้คะแนน เท่ากับ +1

 ไม่แน่ใจ ให้คะแนน เท่ากับ 0

 ไม่สอดคล้อง ให้คะแนน เท่ากับ -1

 3.1.3.8 นำแบบสอบถามหาค่าดัชนีความสอดคล้อง (IOC) ตามสูตรดังนี้

*(3-2)*

สูตร IOC = 

 เมื่อ IOC แทน ดัชนีความสอดคล้องระหว่างข้อคำถามกับวัตถุประสงค์

  แทน ผลรวมของคะแนนความพึงพอใจจากผู้เชี่ยวชาญ

  แทน จำนวนผู้เชี่ยวชาญ

 3.1.3.9 นำแบบสอบถาม(ได้ค่า IOC เท่ากับ 1ทุกข้อ)ไปทดลองใช้ (Try–Out) กับบุคลากร โรงเรียนพระปริยัติธรรมแผนกสามัญศึกษา ในจังหวัดร้อยเอ็ด จำนวน 40 คน จากนั้น นำไปหาค่าความเชื่อมั่นของแบบสอบถาม (Reliability) โดยใช้การวิเคราะห์ค่าสัมประสิทธิ์แอลฟา ตามวิธีการของ Cronbach’s Alpha Coefficient (บุญชม ศรีสะอาด, 2556, น. 117) ได้ค่าความเชื่อมั่น เท่ากับ 0.93

 3.1.3.10 จัดพิมพ์เป็นแบบสอบถามฉบับสมบูรณ์เพื่อนำไปใช้ในการเก็บรวบรวมข้อมูลกับกลุ่มตัวอย่าง ต่อไป

 **3.1.4 การเก็บรวบรวมข้อมูล**

 การวิจัยครั้งนี้ ผู้วิจัยได้ โดยดำเนินการ ดังนี้

 3.1.4.1 ขอหนังสือแนะนำตัวจากคณะรัฐศาสตร์และรัฐประศาสนศาสตร์ มหาวิทยาลัย
ราชภัฏมหาสารคาม ถึงผู้บริหารโรงเรียนพระปริยัติธรรมแผนกสามัญศึกษา ในจังหวัดกาฬสินธุ์ เพื่อขออนุญาตในการเก็บรวบรวมข้อมูล

 3.1.4.2 ดำเนินการเก็บรวบรวมข้อมูล (Data Collection) ด้วยตนเองในเขตอำเภอเมือง และขอความอนุเคราะห์ตัวแทนจากโรงเรียนพระปริยัติธรรมแผนกสามัญศึกษา ในจังหวัดกาฬสินธุ์ที่อยู่ต่างอำเภอ แจกและเก็บรวบรวมแบบสอบถาม

 3.1.4.3 นำข้อมูลที่ได้ไปวิเคราะห์และประมวลผลต่อไป

 3.1.5 การวิเคราะห์ข้อมูล

 ผู้วิจัยใช้โปรแกรมคอมพิวเตอร์ในการประมวลผลและวิเคราะห์ข้อมูล โดยดำเนินการตามขั้นตอน ดังนี้

 3.1.5.1 นำแบบสอบถามที่ได้รับคืนตรวจสอบความสมบูรณ์ถูกต้องสมบูรณ์ทุกฉบับ

 3.1.5.2 นำแบบสอบถามลงรหัสตามแบบการลงรหัส (Coding Form)

 3.1.5.3 นำแบบสอบถามที่ลงรหัสแล้วให้ค่าน้ำหนัก ดังนี้ (บุญชม ศรีสะอาด, 2556, น. 121)

ความคิดเห็นมากที่สุด กำหนดค่าน้ำหนัก เท่ากับ 5

 ความคิดเห็นมาก กำหนดค่าน้ำหนัก เท่ากับ 4

 ความคิดเห็นปานกลาง กำหนดค่าน้ำหนัก เท่ากับ 3

 ความคิดเห็นน้อย กำหนดค่าน้ำหนัก เท่ากับ 2

 ความคิดเห็นน้อย กำหนดค่าน้ำหนัก เท่ากับ 1

 3.1.5.4 นำแบบสอบถามที่ลงค่าน้ำหนักแล้วไปประมวลผลและวิเคราะห์ข้อมูลด้วยโปรแกรมคอมพิวเตอร์ โดย เทียบเกณฑ์ค่าเฉลี่ย ดังนี้ (รังสรรค์ สิงหเลิศ, 2551, น. 186)

 ค่าเฉลี่ย 4.21 – 5.00 หมายถึง ระดับความคิดเห็น ระดับมากที่สุด

 ค่าเฉลี่ย 3.41 – 4.20 หมายถึง ระดับความคิดเห็น ระดับมาก

 ค่าเฉลี่ย 2.61 – 3.40 หมายถึง ระดับความคิดเห็น ระดับปานกลาง

 ค่าเฉลี่ย 1.81 – 2.60 หมายถึง ระดับความคิดเห็น ระดับน้อย

 ค่าเฉลี่ย 1.00 – 1.80 หมายถึง ระดับความคิดเห็น ระดับน้อยที่สุด

 3.1.6 สถิติที่ใช้ในการวิจัย

 ในการวิจัยครั้งนี้ผู้วิจัยได้ใช้สถิติ ดังนี้

 3.1.6.1 สถิติที่ใช้ในการวิเคราะห์ความเชื่อมั่นของแบบสอบถาม ใช้ค่าสัมประสิทธิ์แอลฟาของ Cronbach’s Alpha Coefficient

 3.1.6.2 สถิติที่ใช้ในการวิเคราะห์ข้อมูลทั่วไปของผู้ตอบแบบสอบถาม ใช้ค่าความถี่(Frequency) และค่าร้อยละ (Percentage)

 3.1.6.3 สถิติที่ใช้ในการวิเคราะห์ ระดับความคิดเห็นโดยรวมและราย ด้วยการหาค่าเฉลี่ย () และส่วนเบี่ยงเบนมาตรฐาน (S.D.)

 3.1.6.4 สถิติที่ใช้ในการวิเคราะห์สมมติฐานเปรียบเทียบใช้ *t-*test และการวิเคราะห์ความแปรปรวนทางเดียว (One Way ANOVA : *F*-test) โดยกำหนดนัยสำคัญทางสถิติที่ระดับ .05 และการวิเคราะห์ความแตกต่างรายคู่ตามวิธีการของ Scheffe′

 3.1.6.5 สถิติที่ใช้วิเคราะห์ข้อเสนอแนะ ใช้การแจกแจงความถี่ประกอบการพรรณนาความ

**3.2 การวิจัยเชิงคุณภาพ**

 **3.2.1 กลุ่มเป้าหมาย (Key Informants)** ได้แก่ ผู้ให้ข้อมูลสำคัญหรือผู้รู้เกี่ยวกับ การบริหารงานของโรงเรียนพระปริยัติธรรมแผนกสามัญศึกษา ในจังหวัดกาฬสินธุ์ จำนวน12 คน โดยใช้การสุ่มแบบเจาะจงประกอบด้วย ผู้จัดการ 3 รูปจากโรงเรียน ลำดับที่ 1-3 ผู้อำนวยการ 3 รูป จากโรงเรียน หมายเลข 4-6ครูผู้สอน 3 คนจากโรงเรียนหมายเลข 7- 9 เจ้าหน้าที่ฝ่ายสนับสนุน 3 คนจากโรงเรียนหมายเลข 10 จำนวน 1 คน จากโรงเรียนที่มีนักเรียนมากที่สุด 1 คน และจากโรงเรียนที่มีนักเรียนน้อยที่สุด 1 คน

 **3.2.2 เครื่องมือที่ใช้ในการวิจัย** ประกอบด้วย 1) แบบการสัมภาษณ์แบบกึ่งโครงสร้าง (Semi-Structure Interview) 2) เครื่องบันทึกเสียง (Tape Record) และ 3) กล้องบันทึกภาพ **(**Camera)

 **3.2.3 การสร้าง และตรวจสอบคุณภาพเครื่องมือ** ดำเนินการตามขั้นตอน ดังนี้

 3.2.3.1 กำหนดประเด็นสำคัญในแบบการสัมภาษณ์กึ่งโครงสร้างจำนวน 4 ด้าน ดังนี้

 1) ด้านการบริหารงานวิชาการ

 2) ด้านการบริหารงานงบประมาณ

 3) ด้านการบริหารงานบุคคล

 4) ด้านการบริหารงานทั่วไป

 3.2.3.2 นำร่างแบบการสัมภาษณ์เสนออาจารย์ที่ปรึกษาเพื่อพิจารณา ตรวจสอบ และปรับปรุงแก้ไขตามข้อเสนอแนะ

 3.2.3.3 เสนอผู้เชี่ยวชาญทั้ง 3 ท่านจากการวิจัยเชิงปริมาณตรวจสอบความถูกต้องสมบูรณ์

 3.2.3.4 พิมพ์แบบสัมภาษณ์เพื่อใช้เก็บรวมรวบข้อมูลต่อไป

 **3.2.4 การเก็บรวบรวมข้อมูล**

 3.2.4.1 ติดต่อประสานงาน และนัดหมาย วันเวลา สถานที่ สัมภาษณ์ล่วงหน้า

 3.2.4.2 ดำเนินการสัมภาษณ์ตามประเด็นที่กำหนด โดยมีผู้ช่วยผู้วิจัย จดบันทึกคำให้สัมภาษณ์ และถ่ายภาพประกอบเป็นหลักฐาน

 **3.2.5 การวิเคราะห์ข้อมูล**

 3.2.5.1 ตรวจสอบข้อมูลจากแบบสัมภาษณ์ เครื่องบันทึกเสียง และภาพถ่าย แล้ววิเคราะห์เนื้อหา จัดเป็นหมวดหมู่ ของประเด็นสัมภาษณ์

 3.2.5.2 เรียบเรียงประเด็นสำคัญ จากการวิเคราะห์เป็นข้อมูล แล้วสรุปเพื่อรายงานเป็นผลการวิจัย